Усяго па справе аб масавых беспарадках у Слуцку было прыцягнута ў якасці абвінавачаных каля 70 чалавек. 2 лютага 1968 года пачаўся судовы працэс над 17 найбольш актыўнымі ўдзельнікамі беспарадкаў. 26 лютага суд прысудзіў Мікалая Грынюка і Івана Папова да смяротнага пакарання праз расстрэл. Яшчэ два падсудных атрымалі па 15 гадоў пазбаўлення волі, пяцёра — па 10, адзін — 9, трое — па 7. Трое асуджаных былі непаўналетнімі.